stanford-oval/wikipedia huggingface dataset:
พระราชสิทธิโกศล (เทพ นนฺโท)

| พระราชสิทธิโกศล (เทพ นนฺโท) |
| --- | --- |
ชื่ออื่น: พระคุณท่าน ท่านเจ้าคุณหลวงพ่อเทพ วัดกลางสุรินทร์
ส่วนบุคคล
เกิด: 10 พฤศจิกายน พ.ศ. 2460 (79 ปี)
มรณภาพ: 23 พฤษภาคม พ.ศ. 2539
นิกาย: มหานิกาย
การศึกษา: นักธรรมชั้นเอก ม.ศ.3 ครูพิเศษมูล
ตำแหน่งชั้นสูง
ที่อยู่: วัดกลางสุรินทร์ จังหวัดสุรินทร์
อุปสมบท: 22 พฤษภาคม พ.ศ. 2481
พรรษา: 59
ตำแหน่ง: อดีตเจ้าคณะจังหวัดสุรินทร์ (ม) และอดีตเจ้าอาวาสวัดกลางสุรินทร์
พระราชสิทธิโกศล (เทพ  นนฺโท) อดีตเจ้าคณะจังหวัดสุรินทร์ (มหานิกาย) และอดีตเจ้าอาวาสวัดกลางสุรินทร์,ผู้สถาปนาโรงเรียนปริยัติโกศลวิทยา พระปริยัติธรรม แผนกสามัญศึกษา ในระดับศึกษาผู้ใหญ่ และในระดับมัธยมศึกษาปีที่1 - 6ของพระภิกษุ และสามเณร เป็นผู้มีแนวความคิดริเริ่มขยายโอกาสทางการศึกษาของคณะสงฆ์จังหวัดสุรินทร์ในระดับอุดมศึกษา ปริญญาตรี ปริญญาโท ปริญญาเอก เกิดขึ้นเป็นมหาวิทยาลัยมหาจุฬาลงกรณราชวิทยาลัย วิทยาเขตสุรินทร์
ภาพที่ระลึกพระราชสิทธิโกศล (เทพ นนฺโท)
เหรียญที่ระลึกพระสิทธิการโกศล (เทพ นนฺโท)
ต้อนรับสัญญาบัตรพัดยศประกอบสมณศักดิ์พระราชสิทธิโกศล(เทพ นนฺโท)
ภาพที่ระลึกพระราชสิทธิโกศล(เทพ นนฺโท)อดีตเจ้าคณะจังหวัดสุรินทร์
ชาติภูมิ

พระราชสิทธิโกศลนามเดิมว่า เทพ นามสกุลจันทร์เพชร เกิดวันเสาร์ แรม 11 ค่ำ เดือน 12 ปี มะเส็ง ที่ 10 เดือน พฤศจิกายน พ.ศ. 2460 เป็นบุตรนายติง-นางตัน นามสกุลจันทร์เพชร  ภูมิลำเนาเดิมอยู่ บ้านเลขที่ 4/1 หมู่ที่ 6 ตำบลในเมือง  อำเภอเมืองสุรินทร์ จังหวัดสุรินทร์
การบรรพชา-อุปสมบท

วันอาทิตย์ แรม 8 ค่ำ เดือน 6 ปีขาล วันที่ 22 พฤษภาคม พ.ศ. 2481 อุปสมบทเป็นพระภิกษุ ณ พัทธสีมา อุโบสถวัดจุมพลสุทธาวาส ตำบลในเมือง   อำเภอเมืองสุรินทร์ จังหวัดสุรินทร์ โดยมี พระครูคุณรสศีลขันธ์ (เปาว์ มุตฺตจาโค) เป็นพระอุปัชฌาย์ ได้รับฉายานามว่า นนฺโท
วิทยฐานะ

พ.ศ. 2483   สำเร็จวิชาสามัญศึกษา  ประโยคมัธยมศึกษาตอนต้น  (ม.ศ.3)  จากโรงเรียนสุรินทร์ราษฎร์บำรุง  ตำบลในเมือง   อำเภอเมืองสุรินทร์ จังหวัดสุรินทร์
พ.ศ. 2487   สอบไล่ได้นักธรรมชั้นเอก  สำนักเรียนคณะจังหวัดสุรินทร์  สำนักศาสนศึกษาวัดกลางสุรินทร์   ตำบลในเมือง   อำเภอเมืองสุรินทร์ จังหวัดสุรินทร์ สำนักงานแม่กองธรรมสนามหลวง
การศึกษาพิเศษ: สำเร็จครูพิเศษมูล
งานปกครอง

พ.ศ. 2483-2506 ได้รับแต่งตั้งให้ดำรงตำแหน่งเป็นผู้ช่วยเจ้าอาวาสวัดกลางสุรินทร์
พ.ศ. 2497-2505   ได้รับแต่งตั้งให้ดำรงตำแหน่งเป็นพระวินัยธร (พระวินยาธิการ) จังหวัดสุรินทร์
พ.ศ. 2500-2510 ได้รับแต่งตั้งให้ดำรงตำแหน่งเป็นเจ้าคณะอำเภอเมืองสุรินทร์
พ.ศ. 2506 ได้รับแต่งตั้งให้ดำรงตำแหน่งเป็นเจ้าอาวาสวัดกลางสุรินทร์ และรักษาการเจ้าคณะจังหวัดสุรินทร์
พ.ศ. 2510-2539 ได้รับพระบัญชาสมเด็จพระสังฆราช โดยมติมหาเถรสมาคม แต่งตั้งให้ดำรงตำแหน่งเป็นเจ้าคณะจังหวัดสุรินทร์ ฝ่ายมหานิกาย
งานการศึกษา

พ.ศ. 2485     เป็นครูสอนพระปริยัติธรรม   และเป็นกรรมการตรวจธรรมสนามหลวง
พ.ศ. 2487-2500   ได้รับแต่งตั้งให้ดำรงตำแหน่งเป็น องค์การศึกษาอำเภอ
พ.ศ. 2500       เป็นกรรมการศึกษาประชาบาลอำเภอเมืองสุรินทร์
พ.ศ. 2506-2523  เป็นเจ้าสำนักเรียนคณะจังหวัดสุรินทร์   จากปี พ.ศ. 2523 เป็นต้นมา ได้มอบหมายหน้าที่ให้ " พระมหาทองอยู่  ญาณวิสุทฺโธ ป.ธ.9 " รองเจ้าคณะจังหวัดสุรินทร์ ปฏิบัติหน้าที่เป็นเจ้าสำนักเรียนคณะจังหวัดสุรินทร์ ปัจจุบัน คือพระพรหมวชิรโมลี (ทองอยู่ ญาณวิสุทฺโธ) อดีตเจ้าคณะจังหวัดสุรินทร์,ที่ปรึกษาเจ้าคณะภาค 11
พ.ศ. 2506 เป็นเจ้าสำนักศาสนศึกษา (นักธรรม-บาลี,ธรรมศึกษา)วัดกลางสุรินทร์
พ.ศ. 2524 เป็นผู้ก่อตั้งและเป็นผู้จัดการโรงเรียนปริยัติโกศลวิทยา (พระปริยัติธรรมแผนกสามัญศึกษาสุรินทร์)
พ.ศ. 2529  เป็นผู้มีแนวคิดในการจัดตั้งสถาบันอุดมศึกษาของคณะสงฆ์จังหวัดสุรินทร์ ปัจจุบันเกิดขึ้นใน   มหาจุฬาลงกรณราชวิทยาลัย ในพระบรมราชูปถัมภ์ วิทยาเขตสุรินทร์
พ.ศ. 2531  เป็นประธานคณะกรรมการสภาการศึกษา   มหาจุฬาลงกรณราชวิทยาลัย ในพระบรมราชูปถัมภ์ วิทยาเขตสุรินทร์
เป็นผู้ก่อตั้งโรงเรียนศึกษาผู้ใหญ่วัดกลางสุรินทร์ ตำบลในเมือง   อำเภอเมืองสุรินทร์ จังหวัดสุรินทร์
งานสาธารณูปการ

พ.ศ. 2494 สร้างกุฏิสำนักงาน และเป็นกุฏิเจ้าอาวาส 1 หลัง 2 ชั้น กว้าง 7 เมตร ยาว 12 เมตร สร้างด้วยเนื้อไม้แข็ง มูลค่า 60,000 บาท
พ.ศ. 2503-2508 สร้างอุโบสถ 1 หลัง กว้าง 8 เมตร ยาว 20 เมตร ด้วยคอนกรีตเสริมเหล็ก มูลค่า 850,000 บาท
พ.ศ. 2508 สร้างประตูและกำแพงวัดด้านหน้า มูลค่าประมาณ 48,000 บาท
พ.ศ. 2510 สร้างกุฏิสังฆาธิการ 2 ชั้น 8 ห้อง ทรงปั้นหยา มูลค่า 215,000 บาท
พ.ศ. 2516-2517 สร้างศาลาสหมิตรังสรรค์  1 หลัง 2 ชั้น ด้วยคอนกรีตเสริมเหล็ก กว้าง 15 เมตร ยาว 30 เมตร ทรงไทย มูลค่า 952,000 บาท
พ.ศ. 2516-2517 สร้างกุฏิทรงไทย 1 หลัง 2 ชั้น ด้วยคอนกรีตเสริมเหล็ก กว้าง 7 เมตร ยาว 17.50 เมตร มูลค่า 300,000 บาท
พ.ศ. 2516-2517 สร้างกุฏิเก็บสังฆภัณฑ์ 1หลัง 2 ชั้น ด้วยคอนกรีตเสริมเหล็ก กว้าง 5 เมตร ยาว 8 เมตร มูลค่า 85,000 บาท
พ.ศ. 2518 สร้างกุฏิครัวสงฆ์ 1 หลัง 2 ชั้น ด้วยคอนกรีตเสริมเหล็ก กว้าง 5 เมตร ยาว 12 เมตร มูลค่า 52,000 บาท
พ.ศ. 2519 ซ่อมอุโบสถที่เสียหายจากอัคคีภัย มูลค่า 40,300 บาท
พ.ศ. 2519 สร้างกำแพงด้านข้าง ยาว 60 เมตร และห้องน้ำ 6 ห้อง มูลค่า 52,000 บาท
พ.ศ. 2521 สร้างอาคารเรียนปริยัติธรรม 1 หลัง 3 ชั้น จำนวน 18 ห้องเรียน ด้วยคอนกรีตเสริมเหล็ก กว้าง 7 เมตร ยาว 43 เมตร มูลค่า 2,200,800 บาท
พ.ศ. 2523 สร้างศาลาเอนกประสงค์ 1 หลังอาคาร 3 ชั้นลักษณะทรงไทย ด้วยคอนกรีตเสริมเหล็ก กว้าง 12 เมตร ยาว 26 เมตร มูลค่า 1,220,000 บาท
เป็นกรรมการ สร้างตึกสงฆ์อาพาธ ประจำโรงพยาบาลสุรินทร์
งานสาธารณูปการสงเคราะห์

ดำเนินการก่อตั้ง วัดเทพสุรินทร์ (คุ้มเหนือ),วัดใหม่ศรีหมากทอง,วัดหลักวอก
พ.ศ. 2518 เป็นคณะกรรมการก่อสร้างอุโบสถวัดหนองบัว และเป็นคณะกรรมการอุโบสถวัดจำปา  ตำบลในเมือง   อำเภอเมืองสุรินทร์   จังหวัดสุรินทร์
งานการเผยแผ่

เป็นหัวหน้าพระธรรมทูตจังหวัดสุรินทร์
เป็นผู้ก่อตั้งสำนักวิปัสสนากรรมฐานวัดโคกบัวราย ตำบลในเมือง   อำเภอเมืองสุรินทร์   จังหวัดสุรินทร์
บรรยายธรรมทางสถานีวิทยุ  รายการธรรมะวัตร
งานพิเศษ

พ.ศ. 2536  เป็นผู้ก่อตั้งมูลนิธิวัดกลางสุรินทร์
เป็นผู้ก่อตั้งมูลนิธิปริยัติธรรมโกศล
เป็นประธานกรรมการ มูลนิธิสงเคราะห์พระภิกษุสามเณรอาพาธ   โรงพยาบาลสุรินทร์
ถึงแก่มรณภาพ

จนกระทั่ง ปี พ.ศ. 2535 เป็นต้นมา พระราชสิทธิโกศล (เทพ  นนฺโท) เริ่มปรารถถึงความเจ็บป่วยของพระเดชพระคุณท่านเอง เมื่อศิษยานุศิษย์จึงได้พาพระเดชพระคุณเข้าโรงพยาบาลแพทย์ได้ตรวจพบว่า พระเดชพระคุณหลวงพ่อเป็นโรคสมองฝ่อ  เมื่อปี พ.ศ. 2537 เมื่อศิษยานุศิษย์ได้พาพระเดชพระคุณหลวงพ่อเข้ารักษาอาการป่วย ที่โรงพยาบาลสมิติเวช กรุงเทพมหานคร อาการได้ทุเลาลงบ้างแต่ก็ไม่ได้หายขาด    ต่อมาเมื่อวันที่ 28 เดือน ธันวาคม พ.ศ. 2538  ศิษยานุศิษย์เห็นสมควรว่าพระเดชพระคุณหลวงพ่อ ควรอยู่ในความดูแลของแพทย์เป็นดีที่สุด   ศิษยานุศิษย์จึงได้พาพระเดชพระคุณเข้ารักษาอาการป่วย ที่โรงพยาบาลสุรินทร์ ซึ่งเป็นการเข้ารักษาพยาบาลอาการป่วยของพระเดชพระคุณหลวงพ่อที่ยาวนานที่สุด  ซึ่งอาการป่วยของหลวงพ่อในช่วงนี้มีอาการดีขึ้นอยู่บ้าง  พระเดชพระคุณหลวงพ่อรู้สึกตัว และสามารถพูดจารู้เรื่อง  แต่ก็เป็นระยะเวลาเพียงไม่กี่วัน   อาการป่วยก็เป็นดั่งเดิม  สุขภาพของพระเดชพระคุณหลวงพ่อมีแต่ทรุดลงตามลำดับ   ร่างกายที่เคยสดใสสมบูรณ์สมน้ำสมเนื้อก็ห่อเหี่ยวจนอาการผ่อยผอมลง อย่างปรากฏเห็นชัดเจน แทบจะกล่าวได้ว่า  "เป็นหนังติดกระดูก"  จนกระทั่งวันที่ 23 เดือน พฤษภาคม พ.ศ. 2539  เวลา 07.15 น. พระราชสิทธิโกศล (เทพ  นนฺโท) ถึงแก่มรณภาพด้วยอาการอันสงบ ณ  โรงพยาบาลสุรินทร์
สมณศักดิ์,พัดยศ

ได้รับพระมหากรุณาธิคุณโปรดพระราชทานสัญญาบัตรตั้งสมณศักดิ์ ตามลำดับดังนี้
ได้รับการแต่งตั้งให้ดำรงสมณศักดิ์พัดยศฐานานุกรม ในฐานานุศักดิ์ที่ พระสมุห์เทพ นนฺโท
พ.ศ. 2497 ได้รับพระราชทานสัญญาตั้งสมณศักดิ์พัดยศขึ้น เป็นพระครูสัญญาบัตร ในราชทินนามที่ พระครูสิทธิการโกศล
พ.ศ. 2500 สมเด็จพระสังฆราชทรงมีพระบัญชาให้เลื่อนชั้นสมณศักดิ์พัดยศ เป็นพระครูสัญญาบัตร  พระวินัยธร (พระวินยาธิการ) จังหวัดสุรินทร์  ในราชทินนามเดิมที่ พระครูสิทธิการโกศล
พ.ศ. 2506 สมเด็จพระสังฆราชทรงมีพระบัญชาให้เลื่อนชั้นสมณศักดิ์พัดยศ เป็นพระครูสัญญาบัตรเจ้าคณะอำเภอชั้นเอก ในราชทินนามเดิมที่ พระครูสิทธิการโกศล
พ.ศ. 2510 ปรับชั้นสมณศักดิ์พัดยศ ให้ตรงตามตำแหน่งทางคณะสงฆ์เป็น พระครูสัญญาบัตรเจ้าคณะจังหวัด ในราชทินนามเดิมที่ พระครูสิทธิการโกศล
พ.ศ. 2511 ได้รับพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นสามัญยก เจ้าคณะจังหวัด ในราชทินนามที่ พระสิทธิการโกศล  วิมลคณาจารย์  บริหารสุรินทร์เขต  สังฆปาโมกข์
พ.ศ. 2523 ได้รับพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นราช ในราชทินนามที่ พระราชสิทธิโกศล  โสภณกิจจานุกิจ  มหาคณิสสร  บวรสังฆาราม  คามวาสี
เขื่อนแก่งกระจาน

Dam in อำเภอแก่งกระจาน จังหวัดเพชรบุรี
| เขื่อนแก่งกระจาน |
| --- | --- |


ชื่อทางการ: เขื่อนแก่งกระจาน
ที่ตั้ง: อำเภอแก่งกระจาน จังหวัดเพชรบุรี
เปิดดำเนินการ: พ.ศ. 2509
ผู้ดำเนินการ: การไฟฟ้าฝ่ายผลิตแห่งประเทศไทย
เขื่อนและทางน้ำล้น
ปิดกั้น: แม่น้ำเพชรบุรี
ความสูง: 58 เมตร
ความยาว: 760 เมตร
ความกว้าง (ฐาน): 8 เมตร
เรือของชาวบ้านจอดอยู่ริมทะเลสาบแก่งกระจานซึ่งเกิดจากการสร้างเขื่อนแก่งกระจาน
เขื่อนแก่งกระจาน เป็นเขื่อนดินขนาดใหญ่ที่สุดของประเทศไทย กั้นแม่น้ำเพชรบุรี ที่บริเวณเขาเจ้า และเขาไม้รวกประชิดกับ ตำบลแก่งกระจาน อำเภอแก่งกระจาน จังหวัดเพชรบุรี อยู่ทางด้านเหนือน้ำ ของเขื่อนเพชรขึ้นไปตามถนน 27 กิโลเมตร สันเขื่อนยาว 760 เมตร กว้าง 8 เมตร สูง 58 เมตร ระดับสันเขื่อน 106 เมตร จากระดับน้ำทะเลปานกลาง ฐานตอนที่กว้างที่สุด 250 เมตร สร้างเสร็จเมื่อปี พ.ศ. 2509 เป็นทะเลสาบน้ำจืดขนาดใหญ่ เหมาะสำหรับท่องเที่ยวพักผ่อนหย่อนใจ
เขื่อนแก่งกระจาน อยู่ห่างจากตัวเมืองเพชรบุรี 53 กิโลเมตร และห่างจากอุทยานแห่งชาติแก่งกระจาน 3 กิโลเมตร เดินทางตามเส้นทางเดียวกับอุทยานแห่งชาติแก่งกระจาน
โรงไฟฟ้า

การไฟฟ้าฝ่ายผลิตแห่งประเทศไทย ได้พิจารณาติดตั้งเครื่องกำเนิดไฟฟ้าที่เขื่อนแก่งกระจาน โดยติดตั้งเครื่องกำเนิดไฟฟ้า 1 เครื่อง ขนาดกำลังผลิต 19,000 กิโลวัตต์ ให้พลังงานไฟฟ้าเฉลี่ยปีละ 70 ล้านกิโลวัตต์ชั่วโมงโดยมีสายส่งไฟฟ้าจากเขื่อนแก่งกระจานไปยังสถานีไฟฟ้าแรงสูงชะอำ เป็นระยะทาง 40-41 กิโลเมตร เริ่มดำเนินการก่อสร้างเมื่อเดือน พฤศจิกายน 2514 แล้วเสร็จและผลิตไฟฟ้าไดั เมื่อเดือนสิงหาคม
ประโยชน์

เขื่อนแก่งกระจานเป็นเขื่อนอเนกประสงค์ ประโยชน์ที่ได้จากเขื่อนมีหลายประการ คือ
เขื่อนแก่งกระจานสามารถผลิตกระแสไฟฟ้าได้ 19,000 กิโลวัตต์ ให้พลังงานเฉลี่ยประมาณ ปีละ 70 ล้านกิโลวัตต์ชั่วโมง
สามารถขยายพื้นที่ชลประทานของ โครงการเพชรบุรี ซึ่งเดิมมีอยู่จำนวน 214,000 ไร่ เพิ่มเป็น 336,000 ไร่ และเพื่อการเกษตร การเพาะปลูกในฤดูแล้งได้ 174,000 ไร่ รวมทั้งยังช่วยแก้ไขปัญหา การขาดแคลนน้ำ เพื่อการอุปโภค บริโภค ตั้งแต่ปากอ่าวเพชรบุรี จนถึงหัวหินให้หมดไป และช่วยบรรเทาอุทกภัย ในทุ่งเพชรบุรีด้วย
เป็นแหล่งส่งเสริมการประมง
เป็นแหล่งท่องเที่ยวที่สำคัญแห่งหนึ่งของจังหวัดเพชรบุรี
ดูเพิ่ม

จังหวัดเพชรบุรี
อุทยานแห่งชาติแก่งกระจาน
แหล่งข้อมูลอื่น

ข้อมูลเขื่อนแก่งกระจานจากการท่องเที่ยวแห่งประเทศไทย[ลิงก์เสีย]
12°54′07″N 99°35′56″E﻿ / ﻿12.902°N 99.599°E﻿ / 12.902; 99.599
แผนที่และภาพถ่ายทางอากาศของ เขื่อนแก่งกระจาน
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
| ด ค กเขื่อนในประเทศไทย แบ่งตามหน่วยงานรับผิดชอบ |
| --- | --- |
การไฟฟ้าฝ่ายผลิตฯ:  ภูมิพล  สิริกิติ์  ศรีนครินทร์  วชิราลงกรณ  สิรินธร  จุฬาภรณ์  อุบลรัตน์  รัชชประภา  แม่งัดสมบูรณ์ชล  แม่ปิงตอนล่าง  แม่จาง  ห้วยกุ่ม  ปากมูล  บางลาง  ท่าทุ่งนา  แก่งกระจาน 
กรมชลประทาน:  แม่กวงอุดมธารา  สบกาย  กีด  กิ่วคอหมา  กิ่วลม  แจ้ห่ม  แม่ตุ๋ย  แควน้อยบำรุงแดน  นเรศวร  กำแพงเพชร  คลองขลุง  คลองโพธิ์  ทับเสลา  เจ้าพระยา  พระรามหก  ป่าสักชลสิทธิ์  กระเสียว  แม่กลอง  สมอปูน  ขุนด่านปราการชล  นครนายก  พระปรง  บางปะกง  ลำพระยาธาร  พระสทิง  คลองสิยัด  ประแสร์  พลวง  ปราณบุรี  แก่งกรุง  คลองประ  พนม  ลำพูน  คลองนุ่น  สินปุน  จันดี  ลำปัง  บ้านกรงปินัง  บ้านคูระ  สายบุรี  คลองชี  ห้วยยอด  ลำตะคอง  ลำพระเพลิง  ลำมูลบน  ลำแซะ  ลำนางรอง  ลำชีน้อย  น้ำมูล  ห้วยสำราญล่าง  ห้วยละห้า  ลำโดมใหญ่  ลำพังชู  ลำเสียวน้อย  ลำเสียวใหญ่  ลำเดา  น้ำเชิญ  ลำชีบน  ลำชีสอง  หนองละหาน  ลำปาว  ห้วยสายบาตร  น้ำเลย  ห้วยหลวง  ห้วยหลวงตอนล่าง  ห้วยเสนง  หนองหานกุมภวาปี  น้ำอูน  น้ำพุง  ห้วยบางทราย  ราษีไศล  ห้วยตาเกาว์ใหม่ 
กรมพัฒนาพลังงานทดแทนฯ:  คิรีธาร  คลองทุ่งเพล ทุ่งเพล  บ้านพลวง
พระราชสุตาลังการ (ฉัตต์ สจฺจวโร)

| พระราชสุตาลังการ (ฉัตต์ สจฺจวโร) |
| --- | --- |
ชื่ออื่น: เจ้าคุณพระมหาฉัตต์ ป.ธ.4
ส่วนบุคคล
เกิด: 6 มีนาคม พ.ศ. 2479 (89 ปี)
นิกาย: มหานิกาย
การศึกษา: น.ธ.เอก ป.ธ.4 พธ.ม.กิตติมศักดิ์ (พุทธบริหารการศึกษา) รป.ด.กิตติมศักดิ์ (รัฐประศาสนศาสตร์)
ตำแหน่งชั้นสูง
ที่อยู่: วัดพรหมสุรินทร์ อำเภอเมืองสุรินทร์ จังหวัดสุรินทร์
อุปสมบท: 24 เมษายน พ.ศ. 2499
พรรษา: 68
ตำแหน่ง: ที่ปรึกษาเจ้าคณะภาค 11(ม) และเจ้าอาวาสวัดพรหมสุรินทร์
พระราชสุตาลังการ (ฉัตต์ สจฺจวโร) ป.ธ.4 เป็นพระราชาคณะชั้นราช ที่ปรึกษาเจ้าคณะภาค 11  (นครราชสีมา, บุรีรัมย์, ชัยภูมิ, สุรินทร์) ฝ่ายมหานิกาย และเจ้าอาวาสวัดพรหมสุรินทร์
ชาติภูมิ

พระราชสุตาลังการ นามเดิมว่า ฉัตต์ นามสกุลเอ็นดู เกิดวันศุกร์ที่ 6 เดือนมีนาคม พ.ศ. 2479 ตรงกับวันขึ้น 6 ค่ำ เดือน 4 ปีชวด เป็นบุตรของนายทิพย์-นางอิด นามสกุลเอ็นดู ภูมิลำเนาเดิมอยู่ บ้านเลขที่ 58 บ้านปราสาท ตำบลท่าตูม อำเภอท่าตูม จังหวัดสุรินทร์ 32120
บรรพชาและอุปสมบท

บรรพชาเป็นสามเณรเมื่อวันจันทร์ที่ 7 เดือนพฤษภาคม พ.ศ. 2497ตรงกับวันขึ้น 9 ค่ำ เดือน 9 ปีมะเมีย  ณ วัดปทุมศิลาวารี ตำบลท่าตูม อำเภอท่าตูม จังหวัดสุรินทร์   โดยมีพระครูธรรมคุณาจารย์ วัดพรมเทพ เป็นพระอุปัชฌาย์
อุปสมบทเป็นพระภิกษุ  เมื่อวันอังคารที่ 24 เดือนเมษายน พ.ศ. 2499ตรงกับวันขึ้น ๑๐ ค่ำ เดือน ๖ ปีชวด  ณ พัทธสีมาอุโบสถวัดปทุมศิลาวารี ตำบลท่าตูม อำเภอท่าตูม จังหวัดสุรินทร์ โดยมี พระครูธรรมคุณาจารย์ วัดพรมเทพ เป็นพระอุปัชฌาย์,พระครูวรธรรมาจารย์ วัดพรมเทพ เป็นพระกรรมวาจาจารย์,พระอธิการผาย จิรธมฺโม วัดปทุมศิลวารี เป็นพระอนุสาวนาจารย์  ได้รับฉายานามจากพระอุปัชฌาย์ว่า “สจฺจวโร”
วุฒิการศึกษา

พ.ศ. 2488 จบการศึกษาภาคบังคับจากโรงเรียนวัดปทุมศิลาวารี บ้านปราสาท ตำบลท่าตูม อำเภอท่าตูม จังหวัดสุรินทร์
พ.ศ. 2500 สอบไล่ได้นักธรรมชั้นเอก สำนักศาสนศึกษาวัดพิมพ์นันทประชาบำรุง  สำนักเรียนคณะจังหวัดขอนแก่น
พ.ศ. 2515 สำเร็จการศึกษา ม.ศ.3 จากโรงเรียนขุขันธ์ราษฎร์บำรุง  อำเภอขุขันธ์ จังหวัดศรีสะเกษ
พ.ศ. 2516 สอบไล่ได้เปรียญธรรม 4 ประโยค สำนักเรียนวัดยานนาวา กรุงเทพมหานคร
งานปกครองบริหารกิจการคณะสงฆ์

พ.ศ. 2522 ได้รับการแต่งตั้งจากเจ้าคณะจังหวัดสุรินทร์ ให้ดำรงตำแหน่ง เป็นรองเจ้าอาวาสวัดพรหมสุรินทร์
พ.ศ. 2525 ได้รับการแต่งตั้งจากเจ้าคณะตำบลในเมือง อำเภอเมืองสุรินทร์ ให้ดำรงตำแหน่ง เป็นผู้รักษาการแทนเจ้าอาวาสวัดพรหมสุรินทร์
พ.ศ. 2527 ได้รับการแต่งตั้งจากเจ้าคณะจังหวัดสุรินทร์ ให้ดำรงตำแหน่ง  เป็นเจ้าอาวาสวัดพรหมสุรินทร์
พ.ศ. 2529 ได้รับการแต่งตั้งจากเจ้าคณะภาค 11 ให้ดำรงตำแหน่ง เป็นรองเจ้าคณะอำเภออำเภอปราสาท รูปที่ 2
พ.ศ. 2533 ได้รับการแต่งตั้งจากเจ้าคณะภาค 11 ให้ดำรงตำแหน่ง เป็นเจ้าคณะอำเภออำเภอปราสาท
พ.ศ. 2535 ได้รับการแต่งตั้งจากเจ้าคณะใหญ่หนตะวันออก ให้ดำรงตำแหน่ง เป็นพระอุปัชฌาย์
พ.ศ. 2553 ได้รับพระบัญชาสมเด็จพระสังฆราชแต่งตั้งให้ดำรงตำแหน่ง เป็น รองเจ้าคณะจังหวัดสุรินทร์
พ.ศ. 2557 ได้รับการแต่งตั้งจากเจ้าคณะภาค 11 ให้ดำรงตำแหน่ง เป็นผู้รักษาการแทนเจ้าคณะจังหวัดสุรินทร์  (24 มกราคม พ.ศ. 2557)
พ.ศ. 2557 ได้รับพระบัญชาสมเด็จพระสังฆราชแต่งตั้ง ให้ดำรงตำแหน่ง เป็นเจ้าคณะจังหวัดสุรินทร์  (10 กุมภาพันธ์ พ.ศ. 2557)
พ.ศ. 2559 ได้รับพระบัญชาสมเด็จพระสังฆราชแต่งตั้งให้ดำรงตำแหน่ง เป็นที่ปรึกษาเจ้าคณะจังหวัดสุรินทร์ ตามมติการประชุมมหาเถรสมาคม ครั้งที่ 9/2559 วันพุธ ที่20 เมษายน พ.ศ. 2559
พ.ศ. 2567 เป็นที่ปรึกษาเจ้าคณะภาค 11 (นครราชสีมา, บุรีรัมย์, ชัยภูมิ, สุรินทร์) ฝ่ายมหานิกายตามมติการประชุมมหาเถรสมาคม ครั้งที่ 1/2567 วันพฤหัสบดี ที่11 มกราคม พ.ศ. 2567
เหตุการณ์สำคัญในชีวิต

22 พฤศจิกายน พ.ศ.2539 เวลา 16.15 น. พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ พระบาทสมเด็จพระวชิรเกล้าเจ้าอยู่หัว ขณะดำรงพระราชอิสริยยศเป็นสมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์มาทรงตัดหวายลูกนิมิต ณ อุโบสถวัดพรหมสุรินทร์ ตำบลในเมือง อำเภอเมืองสุรินทร์ จังหวัดสุรินทร์ ในโอกาสนี้ พระครูปริยัติธรรมประยุต (ฉัตต์ สจฺจวโร) เจ้าอาวาสวัดพรหมสุรินทร์ เข้าเฝ้ารับเสด็จ และถวายของที่ระลึก
งานด้านการศึกษา

พ.ศ. 2530 เป็นพระปริยัตินิเทศของจังหวัดสุรินทร์
เป็นเจ้าสำนักศาสนศึกษาวัดพรหมสุรินทร์
เป็นผู้จัดการโรงเรียนปริยัติบวรธรรมประยุตวิทยา
เป็นกรรมการสถานศึกษาโรงเรียนธรรมประยุตวิทยา
เป็นเจ้าสำนักเรียนคณะจังหวัดสุรินทร์ (นักธรรม-บาลี,ธรรมศึกษา-บาลีศึกษา)
งานด้านการเผยแผ่

พ.ศ. 2508 เป็นหัวหน้าพระธรรมทูตสายที่ ๖ ของคณะสงฆ์จังหวัดสุรินทร์
พ.ศ. 2535 เป็นคณะกรรมการอบรมพระสังฆาธิการ ของคณะสงฆ์จังหวัดสุรินทร์
พ.ศ. 2536 เป็นพระวิทยากรอบรมพระสังฆาธิการเพื่อสอบเป็นพระอุปัชฌาย์ ของคณะสงฆ์จังหวัดสุรินทร์
รางวัลเกียรติคุณที่ได้รับ

พ.ศ. 2527 ได้รับรางวัลสำนักเรียนตัวอย่างแผนกธรรม-บาลี ระดับภาค ๑๑  จากกรมการศาสนา กระทรวงศึกษาธิการ
พ.ศ. 2538 ได้รับรางวัลเป็นวัดพัฒนาตัวอย่าง จากสำนักงานพระพุทธศาสนาแห่งชาติ
พ.ศ. 2542 ได้รับรางวัลเป็นวัดพัฒนาตัวอย่างที่มีผลงานดีเด่น จากสำนักงานพระพุทธศาสนาแห่งชาติ
พ.ศ. 2544 ได้รับพระราชทานรางวัลเสาเสมาธรรมจักร สาขาส่งเสริมการศึกษาพระปริยัติธรรมแผนกธรรม-บาลี จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
พ.ศ. 2556 ได้รับการถวายปริญญาโทกิตติมศักดิ์ พุทธศาสตรมหาบัณฑิตกิตติมศักดิ์ (พธ.ม.กิตติมศักดิ์) สาขาวิชาพุทธบริหารการศึกษา  โดยได้รับการอนุมัติสภามหาวิทยาลัยมหาจุฬาลงกรณราชวิทยาลัย อำเภอวังน้อย จังหวัดพระนครศรีอยุธยา
ได้รับการถวายปริญญาเอกกิตติมศักดิ์ รัฐประศาสนศาสตรดุษฎีบัณฑิตดุษฎีบัณฑิตกิตติมศักดิ์ (รป.ด.กิตติมศักดิ์) สาขาวิชารัฐประศาสนศาสตร์ โดยได้รับการอนุมัติจากสภามหาวิทยาลัยราชภัฏสุรินทร์ ตำบลนอกเมือง อำเภอเมืองสุรินทร์ จังหวัดสุรินทร์
สมณศักดิ์,พัดยศ

พ.ศ. 2516 สอบไล่ได้เปรียญธรรม 4 ประโยค มหาเถรสมาคมได้กำหนดลำดับชั้นสมณศักดิ์พัดยศของคณะสงฆ์ไทย ที่ พระมหาฉัตต์ สจฺจวโร ป.ธ.4
พ.ศ. 2531 มีพระบรมราชโองการโปรดพระราชทานสมณศักดิ์ตั้งพระครูสัญญาบัตร มีพัดยศสมณศักดิ์ประจำตำแหน่ง พระครูสัญญาบัตรรองเจ้าคณะอำเภอชั้นโท ในราชทินนามที่  พระครูปริยัติธรรมประยุต
พ.ศ. 2533 ปรับชั้นพัดยศสมณศักดิ์ให้ตรงตามตำแหน่งทางคณะสงฆ์ เป็นพระครูสัญญาบัตร เจ้าคณะอำเภอชั้นโท ในราชทินนามเดิม
พ.ศ. 2538 ได้รับพระบัญชาสมเด็จพระสังฆราช โปรดให้เลื่อนชั้นสมณศักดิ์พัดยศ เป็นพระครูสัญญาบัตรเจ้าคณะอำเภอชั้นเอก ในราชทินนามเดิม
พ.ศ. 2544 ได้รับพระบัญชาสมเด็จพระสังฆราช โปรดให้เลื่อนชั้นสมณศักดิ์พัดยศ เป็นพระครูสัญญาบัตรเจ้าคณะอำเภอชั้นพิเศษ ในราชทินนามเดิม
พ.ศ. 2553 ปรับชั้นพัดยศสมณศักดิ์ให้ตรงตามตำแหน่งทางคณะสงฆ์ เป็นพระครูสัญญาบัตร รองเจ้าคณะจังหวัด ในราชทินนามเดิม
พ.ศ. 2554 มีพระบรมราชโองการโปรดพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นสามัญเปรียญ ในราชทินนามที่  พระโสภณปริยัตยาภรณ์,(สป.)
พ.ศ. 2559 มีพระราชโองการโปรดพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นราช ในราชทินนามที่ พระราชสุตาลังการ
ลำดับที่๕๒. พระโสภณปริยัตยาภรณ์ เป็น พระราชสุตาลังการ บริหารศาสนกิจจานุกิจ มหาคณิสสร บวรสังฆาราม คามวาสี พระราชาคณะชั้นราช สถิต ณ วัดพรหมสุรินทร์ จังหวัดสุรินทร์ มีฐานานุศักดิ์ตั้งฐานานุกรมได้ ๔ รูป คือ พระครูปลัด ๑ พระครูสังฆรักษ์ ๑ พระครูสมุห์ ๑ พระครูใบฎีกา ๑ ราชกิจจานุเบกษา,พระบรมราชโองการพระราชทานสัญญาบัตรตั้งสมณศักดิ์,เล่ม ๑๓๓,ตอนที่ ๔๓ ข,๙ ธันวาคม ๒๕๕๙,หน้า ๗
สมเด็จพระศรีไชยเชษฐ (นักองค์สงวน)

สำหรับเจ้าชายกัมพูชาที่มีพระนามเดียวกัน ดูที่ นักองค์สงวน (เจ้าชาย)
| สมเด็จพระศรีไชยเชษฐ ជ័យជេដ្ឋា ទី៥> พระมหากษัตริย์แห่งกัมพูชา |
| --- | --- |
ครองราชย์: ค.ศ. 1749–1755
ก่อนหน้า: พระสัตถาที่ 2
ถัดไป: พระรามาธิบดี (นักองค์ทอง)

ประสูติ: ค.ศ. 1709
สวรรคต: ค.ศ. 1755
พระราชบุตร: สมเด็จพระอุไทยราชาธิราชรามาธิบดี สมเด็จพระรามราชา (นักองค์นนท์ นักองค์ชี
ราชวงศ์: ราชวงศ์วรมัน
พระราชบิดา: ธรรมราชาที่ 3
ศาสนา: พุทธ
สมเด็จพระศรีไชยเชษฐ พระนามเดิม นักองค์สงวน เป็นพระมหากษัตริย์กัมพูชารัชกาลที่ 102
พระองค์ประสูติเมื่อราว พ.ศ. 2252 ทรงเป็นพระราชโอรสของสมเด็จพระศรีธรรมราชาธิราช ซึ่งหลังจากพระบิดาหนีมายังกรุงศรีอยุธยาพร้อมพระบิดาใน พ.ศ. 2256 พระองค์ยังอยู่ในกัมพูชา ทรงมีบทบาทสำคัญในการร่วมมือกับพระอุไทยราชา (นักองค์โสร์) ในการต่อสู้กับนักพระสัตถาใน พ.ศ. 2280 จนในที่สุดพระราชบิดาได้ขึ้นครองราชย์อีกครั้งหนึ่ง พระองค์นั้นมีพระราชโอรสสองพระองค์ คือนักองค์โนน (ต่อมาคือสมเด็จพระรามราชาธิราช) และนักองค์ชี
หลังจากกองทัพเวียดนามยกมาตีกัมพูชาใน พ.ศ. 2291 และได้รบชนะเวียดนามแล้ว ทางกรุงศรีอยุธยาแต่งตั้งในนักองค์สงวนขึ้นครองราชสมบัติ ทรงพระนามว่าพระศรีไชยเชษฐ์ และได้ตั้งให้ออกญาสวรรคโลก (อูฐ) ผู้มีบทบาทสำคัญในการรบกับเวียดนามขึ้นเป็นเจ้าฟ้าทะละหะ (อูฐ) แต่ใน พ.ศ. 2292 พระองค์เกิดพิพาทกับเจ้าฟ้าทะละหะ (อูฐ) เจ้าฟ้าทะละหะ (อูฐ) จึงหนีไปกรุงศรีอยุธยา หลังจากนั้น ในรัชกาลของพระองค์ก็เกิดกบฏขึ้นหลายครั้ง ตั้งแต่ กบฏเจ้าฟ้าทะละหะ (เอก) ที่ต้องการยกนักองค์ตน หลานปู่ของนักองค์ทองขึ้นเป็นกษัตริย์ กบฏศิลป์สัวะซ์ที่อ้างว่าเป็นพระอนุชาของนักพระสัตถา ผู้ที่เวียดนามเคยสนับสนุนให้เป็นกษัตริย์มาก่อน แต่ก็สามารถปราบกบฏลงได้โดยความช่วยเหลือของนักองค์ทอง พระองค์สิ้นพระชนม์เมื่อ พ.ศ. 2298 พระชนม์ได้ 46 พรรษา นักองค์ทองได้ขึ้นเป็นกษัตริย์ต่อมา
ประสิทธิ์ ไชยะโท

| ประสิทธิ์ ไชยะโท |
| --- | --- |
ชื่อเกิด: ประสิทธิ์ ไชยะโท
เกิด: 8 สิงหาคม พ.ศ. 2494
เสียชีวิต: 10 กันยายน พ.ศ. 2567 (73 ปี) โรงพยาบาลสิรินธร กรุงเทพมหานคร ประเทศไทย
แนวเพลง: ดิสโก้, ป็อป
เครื่องดนตรี: กลอง, เพอร์คัสชั่น
ช่วงปี: พ.ศ. 2520 – 2567
ค่ายเพลง: อโซน่า ทีเอสอี นิธิทัศน์ โปรโมชั่น
ประสิทธิ์ ไชยะโท (8 สิงหาคม พ.ศ. 2494 – 10 กันยายน พ.ศ. 2567) ชื่อเล่น เบิ้ม เป็นนักดนตรี ตำแหน่งมือกลองของวงแกรนด์เอ็กซ์ และเป็นหนึ่งในสมาชิกยุคก่อตั้งของวง
ประสิทธิ์ ไชยะโท เป็นบุตรชายของนายประสาท ไชยะโท อดีตสมาชิกผู้แทนราษฎรจังหวัดยะลา 4 สมัยของพรรคเสรีมนังคศิลา​และพรรคธรรมสังคม กับนางจารีย์ ไชยะโท และเคย​เข้าร่วมวงแกรนด์เอ็กซ์ ตั้งแต่เริ่มประกวดวงดนตรีในช่วงที่ยังเรียนอยู่ที่วิทยาลัยบพิตรพิมุข ร่วมกับนคร เวชสุภาพร และสมาชิกยุคก่อตั้งรายอื่น จนได้ออกแผ่นเสียงซิงเกิล ชุด คู่นก ซึ่งเป็นการบันทึกแผ่นเสียงครั้งแรกของวง ในปี พ.ศ. 2520
จากนั้น ได้ร่วมบันทึกเสียงในอัลบั้มลูกทุ่งดิสโก้ชุดที่ 1 ซึ่งเป็นสตูดิโออัลบั้มชุดแรก ในแนวเพลงดิสโก้ และประสบความสำเร็จเมื่อทำยอดขายได้มากกว่า 1,000,000 ชุด ในปีที่วางจำหน่าย
ประสิทธิ์ ไชยะโท ถือเป็นสมาชิกหลักของวงแกรนด์เอ็กซ์ ทำหน้าที่ตีกลองและร้องนำในบางเพลง โดยเพลงที่ประสิทธิ์ ไชยะโท ร้องนำให้กับทางวง ที่แฟนเพลงคุ้นเคยคือเพลง ช่างเถอะวันนี้, ​น้ำค้าง​ และเพลง โบว์สีแดง โดยประสิทธิ์ ถือเป็นสมาชิกที่อยู่กับวงแกรนด์เอ็กซ์ยาวนานที่สุดเท่ากับนคร เวชสุภาพร ที่เป็นหัวหน้าวง โดยมีผลงานร่วมกับวงแกรนด์เอ็กซ์ตั้งแต่ช่วงออกซิงเกิลชุดแรก จนถึงอัลบั้มชุดอัลบั้มชุดพิเศษเพลงพระราชนิพนธ์ดวงใจกับความรัก ในปี พ.ศ. 2530
ประสิทธิ์ ไชยะโท เสียชีวิตเมื่อช่วงเที่ยงของวันที่ 10 กันยายน พ.ศ. 2567 ที่โรงพยาบาลสิรินธร ด้วยโรคไตวายและติดเชื้อในกระแสเลือด สิริอายุได้ 73 ปี นับเป็นสมาชิกในยุคคลาสสิคคนที่ 2 ของแกรนด์เอ็กซ์ที่เสียชีวิต ต่อจากเสน่ห์ ศุภรัตน์ มือทรัมเป็ต
ผลงานร่วมกับแกรนด์เอ็กซ์

คู่นก (พ.ศ. 2520)
ลูกทุ่งดิสโก้ชุดที่ 1 (พ.ศ. 2522)
บันทึกการแสดงสดที่แมนฮัตตันคลับ (พ.ศ. 2523)
ลูกทุ่งดิสโก้ชุดที่ 2 (พ.ศ. 2523)
เขิน (พ.ศ. 2523)
ผู้หญิง (พ.ศ. 2524)
บันทึกการแสดงสด หอประชุมจุฬาฯ (พ.ศ. 2524)
แกรนด์เอ็กซ์ โอ (พ.ศ. 2524)
บุพเพสันนิวาส (พ.ศ. 2525)
นิจนิรันดร์ (พ.ศ. 2525)
พรหมลิขิต (พ.ศ. 2525)
บันทึกการแสดงสดวาเลนไทน์ เลเซอร์ คอนเสิร์ต (พ.ศ. 2526)
เพชร (พ.ศ. 2526)
บริสุทธิ์ (พ.ศ. 2527)
ดวงเดือน (พ.ศ. 2527)
หัวใจสีชมพู (พ.ศ. 2528)
สายใย (พ.ศ. 2528)
ขวดโหล 1 (พ.ศ. 2529)
ขวดโหล 2 (พ.ศ. 2529)
นิรันดร์กาล (พ.ศ. 2530)
อัลบั้มพิเศษเพลงพระราชนิพนธ์ดวงใจกับความรัก (พ.ศ. 2530)
แค่หลับตา (ซิงเกิล) (พ.ศ. 2545)
โรงเรียนปริยัติโกศลวิทยา

| โรงเรียนปริยัติโกศลวิทยา |
| --- | --- |
ตราสัญลักษณ์โรงเรียนปริยัติโกศลวิทยา
ที่ตั้ง
431 วัดกลางสุรินทร์ ถนนธนสาร  ตำบลในเมือง     อำเภอเมืองสุรินทร์ จังหวัดสุรินทร์  32000
ข้อมูล
ชื่ออื่น: ป.ก.ว. / p.k.v.
ประเภท: โรงเรียนพระปริยัติธรรมแผนกสามัญศึกษาสุรินทร์
คติพจน์: สามัญดี บาลีเด่น เน้นวินัย ใฝ่ความรู้ ชูคุณธรรม ค้ำจุนประชา
สถาปนา: พ.ศ. 2524
ผู้ก่อตั้ง: พระราชสิทธิโกศล (เทพ นนฺโท)
ระดับปีที่จัดการศึกษา: มัธยมศึกษาตอนต้น - มัธยมศึกษาตอนปลาย
สี: สีฟ้า - สีเหลือง
เว็บไซต์: http://www.pkv.ac.th
โรงเรียนปริยัติโกศลวิทยา มีอายุครบ 30 ปี ในปีพุทธศักราช 2554
โรงเรียนปริยัติโกศลวิทยา (โรงเรียนพระปริยัติธรรมแผนกสามัญศึกษาจังหวัดสุรินทร์)  สังกัดสำนักเขตการศึกษาพระปริยัติธรรมแผนกสามัญศึกษา เขต 11  สำนักงานการศึกษาพระปริยัติธรรมแผนกสามัญศึกษา มหาเถรสมาคม โดยมีสำนักงานพระพุทธศาสนาแห่งชาติซึ่งเป็นหน่วยงานราชการทำหน้าที่เลขานุการอุดหนุนเงินงบประมาณรายจ่ายประจำปีจากรัฐบาลให้ในการจัดการการศึกษาพระปริยัติธรรมตามพระราชบัญญัติการศึกษาพระปริยัติธรรม พ.ศ. 2562 การสถาปนาโรงเรียนปริยัติโกศลวิทยาแห่งนี้เกิดขึ้นโดย พระคุณท่าน ท่านเจ้าคุณพระราชสิทธิโกศล (เทพ นนฺโท) ในยุคที่การศึกษาพระปริยัติธรรมแผนกสามัญศึกษาสังกัดอยู่กรมการศาสนา กระทรวงศึกษาธิการ โดยมีปณิธานว่า "...หลวงพ่อมีความรู้น้อยแต่อยากให้ลูกหลานมีความรู้ให้มาก เพื่อจะได้ช่วยพัฒนาตนเองและสังคมต่อไป หลวงพ่อเห็นลูกหลานประสบความสำเร็จ หลวงพ่อก็ภูมิใจแล้ว หลวงพ่อก็ขอแค่นี้แหละ"
องค์ปฐมผู้สถาปนาโรงเรียนปริยัติโกศลวิทยา วัดกลางสุรินทร์
องค์ทุติยผู้สถาปนาโรงเรียนปริยัติโกศลวิทยา วัดกลางสุรินทร์
ประวัติ

ด้วยพระราชสิทธิโกศล (เทพ นนฺโท) เจ้าคณะจังหวัดสุรินทร์ ฝ่ายมหานิกาย และเจ้าอาวาสวัดกลางสุรินทร์ พร้อมด้วยพระครูบรรณสารโกวิท (แป สุปญฺโญ) เจ้าคณะอำเภอเมืองสุรินทร์ และรองเจ้าอาวาสวัดกลางสุรินทร์ ได้ดำเนินการขออนุญาตจัดตั้งโรงเรียนพระปริยัติธรรม แผนกสามัญศึกษา ณ วัดกลางสุรินทร์ โดยมีวัตถุประสงค์  ดังนี้
เพื่อให้การศึกษาแก่พระภิกษุสามเณรทั้งฝ่ายพระปริยัติธรรมและฝ่ายปริยัติสามัญ
เพื่อให้พระภิกษุสามเณรมีความรู้ความสามารถ และความประพฤติที่ดีงาม
เพื่อให้พระภิกษุสามเณรได้นำความรู้ที่ได้รับนำมาประยุกต์ใช้ในการดำเนินชีวิต และเป็นประโยชน์ต่อประเทศชาติ